* **การรวบรวมน้ำเสีย**

ระบบรวบรวมน้ำเสีย หรือระบบระบายน้ำ หมายถึงการนำน้ำเสียจากแหล่งกำเนิดหลายๆแห่งไปรวมกันยังสถานที่ที่จะบำบัด โดยผ่านท่อระบายน้ำ แบ่งออกเป็น 2 รูปแบบ

1. ระบบท่อร่วม (Combined System) เป็นระบบที่ใช้ท่อระบายน้ำฝนและน้ำเสียร่วมกันโดยจะต้องสร้างท่อดักน้ำเสีย (Interceptor) เป็นระยะๆ เพื่อรวบรวมน้ำเสียให้ไหลไปตามท่อรวมไปยังบ่อบำบัดน้ำเสีย ส่วนน้ำฝนจะถูกปล่อยลงสู่แหล่งน้ำสาธารณะ
2. ระบบท่อแยก (Separated System) เป็นระบบที่แยกท่อระบายน้ำเสียออกจากท่อระบายน้ำฝน



**ข้อของการใช้น้ำทิ้ง**

1. เป็นการอนุรักษ์ทรัพยากรน้ำ นำน้ำทิ้งจากระบบบำบัดมาใช้ให้เกิดประโยชน์สูงสุด

2. สารอาหารในน้ำ น้ำทิ้งจากระบบบำบัดจะมีไนไตรเจน และฟอสฟอรัส ซึ่งเป็นธาตุอาหารจำเป็นของพืชการใช้น้ำทิ้งในการเพาะปลูก จะช่วยลดปริมาณการใช้สารเคมี และปุ๋ยได้

3. ความสม่ำเสมอของปริมาณน้ำ เนื่องจากประชาชนมีการใช้น้ำ และก่อให้เกิดน้ำทิ้ง น้ำเสียทุกวัน การนำน้ำทิ้งมาใช้ประโยชน์ จะช่วยลดการขาดน้ำในชุมชนได้





**เอกสารประชาสัมพันธ์ การจัดการน้ำเสียในชุมชน**



***ด้วยความปรารถนาดีจาก***

***สำนักปลัด***

***องค์การบริหารส่วนตำบลเขาไพร***

***อ.รัษฎา จ.ตรัง***

 ***โทร./โทรสาร 075-290869***

**น้ำเสียคืออะไร.......???**

**น้ำเสีย** หมายถึง น้ำหรือของเหลวที่มีสิ่งเจอปนต่างๆในปริมาณสูงจนกระทั่งเป็นน้ำที่ไม่ต้องการ และน่ารังเกียจ สำหรับคนทั่วไป เป็นมลพิษทางทัศนียภาพ และก่อให้เกิดผลเสียหายต่อสิ่งแวดล้อม

**ทำไมต้องมีการบำบัดน้ำเสีย**

**\*** เพื่อทำลายตัวการที่ทำให้เกิดโรค หรือแหล่งแพร่ระบาดของเชื้อโรค เช่น อหิวาตกโรค บิด และท้องร่วง

\* เพื่อเปลี่ยนสภาพน้ำเสียให้อยู่ในสภาพที่สามารถนำกลับมาใช้ได้

\* เพื่อไม่ก่อให้เกิดความเดือดร้อนรำคาญ ซึ่งความรำคาญที่เกิดขึ้น เช่น กลิ่นของน้ำเสีย หรือสีที่เป็นที่รังเกียจ

 \* เพื่อป้องกันไม่ให้เกิดภาวะมลพิษทางน้ำ



**น้ำเสียมาจากไหน.......???**

**น้ำเสียมาจากแหล่ง ดังต่อไปนี้**

1. น้ำเสียจากชุมชน เป็นน้ำเสียที่เกิดขึ้นจากกิจกรรมต่างๆ ในชีวิตประจำวันของประชาชนในชุมชน โดยมีแหล่งกำเนิดมาจาก อาคารบ้านเรือน ร้านค้าพาณิชย์กรรม ตลาดสด ร้านอาหาร สถาบันการศึกษา สถานที่ราชการ โรงแรม โรงเรียน ห้างสรรพสินค้า เป็นต้น

2. น้ำเสียจากอุตสาหกรรม เป็นน้ำเสียที่เกิดขึ้นจากกระบวนการผลิตทางอุตสาหกรรม ส่วนใหญ่จะเป็นน้ำล้างในกระบวนการผลิตต่างๆซึ่งมีสมบัติแตกต่างกันตามประเภทของอุตสาหกรรม

3. น้ำเสียจากการเกษตร เป็นน้ำเสียที่เกิดจากกิจกรรมทางการเกษตร เช่น น้ำเสียจากการล้างคอกสัตว์เลี้ยง เช่น คอกหมู คอกวัว เล้าไก่ น้ำเสียจากฟาร์มหมู เป็นต้น โดยน้ำเสียจากการเกษตรกรรมส่วนใหญ่ จะปนเปื้อนสารเคมี ยาฆ่าแมลง หรือปุ๋ย



**จะรู้ได้ยังไง ว่ามันเป็นน้ำเสีย**

**เรามีวิธีตรวจสอบน้ำเสียถึง 3 วิธี** คือ

ดูลักษณะทางกายภาพ ตรวจสอบทางชีวภาพและตรวจสอบทางเคมี

ลักษณะทางกายภาพ คือ ดูด้วยตาเปล่าๆนั่นเอง หรือตรวจวัดอย่างง่ายๆ เช่น ความขุ่น อุณหภูมิ มี กลิ่น

ลักษณะทางชีวภาพ คือ การตรวจวัดจุลินทรีย์ที่มีอยู่ในน้ำ

ลักษณะทางเคมี คือ ความเป็น กรด-ด่าง (pH) ค่าบีโอดี (Biochemical Oxygen Damage,BOD) ค่าซีโอดี สารอาหาร (Nutrient) และสารพิษต่างๆ (Toxic Substances) และโลหะหนัก

